**PREDMET: PRIJEDLOG PROGRAMA MJERA POTICANJA RAZVOJA PODUZETNIŠTVA NA PODRUČJU OPĆINE JELENJE ZA 2024.GODINU**

Svrha Programa mjera poticanja razvoja poduzetništva na području Općine Jelenje je stvaranje povoljnog poduzetničkog okruženja za djelovanje poduzetnika, razvijanje poduzetničke klime i osiguranje preduvjeta za razvoj poduzetničkih sposobnosti na području Općine Jelenje. Predmetnim Programom mjera definiraju se svrha i ciljevi Programa, korisnici i nositelji za provedbu mjera, područja Programa, sredstva za realizaciju mjera te provedba mjera koje predstavljaju potporu male vrijednosti.

Ciljevi Programa su jačanje konkurentnog nastupa poduzetnika na tržištu, ostvarivanje praktičnog obrazovanja, usavršavanja i boljeg informiranja u poduzetništvu, korištenja poduzetničke infrastrukture za realizaciju poduzetničkih poduhvata, podizanje razine poduzetničke kulture te rješavanje društvenih problema primjenom poduzetničkih načela.

Navedeni ciljevi ostvaruju se primjenom mjera usmjerenih jačanju konkurentnosti poduzetnika, novim oblicima obrazovanja i informiranja u poduzetništvu, razvoju poduzetničke infrastrukture, promicanju poduzetničke kulture na području grada i stvaranju društvenih vrijednosti.

Korisnici mjera iz ovoga Programa mogu biti subjekti malog gospodarstva utvrđeni zakonom kojim se uređuje poticanje razvoja malog gospodarstva, a koji su u cijelosti u privatnom vlasništvu sa sjedištem odnosno prebivalištem na području grada.

**/PRIJEDLOG/**

Na temelju odredbe članka 11. stavka 2. Zakona o poticanju razvoja malog gospodarstva („Narodne novine“, broj [29/02](http://www.zakon.hr/cms.htm?id=382), [63/07](http://www.zakon.hr/cms.htm?id=383), [53/12](http://www.zakon.hr/cms.htm?id=384) i [56/13](http://www.zakon.hr/cms.htm?id=385), 121/16) i članka Statuta Općine Jelenje, Općinsko vijeće Općine Jelenje na ...... sjednici održanoj dana ...... godine, donijelo je

**PROGRAM MJERA POTICANJA RAZVOJA PODUZETNIŠTVA**

**NA PODRUČJU OPĆINE JELENJE ZA 2024. GODINU**

**I. UVODNE ODREDBE**

**Članak 1.**

Ovim Programom mjera poticanja razvoja poduzetništva na području općine Jelenje (u daljnjem tekstu: Program), uređuju se svrha i ciljevi Programa, korisnici i nositelji za provedbu mjera, područja iz Programa, sredstva za realizaciju mjera te provedba mjera koje predstavljaju potporu male vrijednosti.

Provedba mjera koje predstavljaju potporu male vrijednosti obavlja se sukladno pravilima Uredbe Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore (*Službeni list Europske unije* L 352/1 od 24.12.2013.)[[1]](#footnote-1) – u daljnjem tekstu: Uredba o potporama male vrijednosti 1407/2013.

**Članak 2.**

Svrha Programa je stvaranje povoljnog poduzetničkog okruženja za djelovanje poduzetnika, razvijanje poduzetničke klime i osiguranje preduvjeta za razvoj poduzetničkih sposobnosti na području općine Jelenje.

**Članak 3.**

Ciljevi ovoga Programa su jačanje konkurentnog nastupa poduzetnika na tržištu, ostvarivanje praktičnog obrazovanja i boljeg informiranja u poduzetništvu, korištenja poduzetničke infrastrukture za realizaciju poduzetničkih poduhvata, podizanje razine poduzetničke kulture te rješavanje društvenih problema primjenom poduzetničkih načela.

Ciljevi iz stavka 1. ovoga članka ostvaruju se primjenom mjera usmjerenih jačanju konkurentnosti poduzetnika, novim oblicima obrazovanja i informiranja u poduzetništvu, razvoju poduzetničke infrastrukture, promicanju poduzetničke kulture na području grada i stvaranju društvenih vrijednosti.

**II. KORISNICI MJERA IZ PROGRAMA**

**Članak 4.**

Korisnici mjera iz ovoga Programa mogu biti subjekti malog gospodarstva utvrđeni zakonom kojim se uređuje poticanje razvoja malog gospodarstva, a koji su u cijelosti u privatnom vlasništvu sa sjedištem odnosno prebivalištem na području grada.

**III. NOSITELJ PROGRAMA**

**Članak 5.**

Nositelj provedbe ovoga Programa je općina Jelenje (u daljnjem tekstu: Općina), Jedinstveni upravni odjel, Odsjek općih i pravnih poslova.

**IV. PODRUČJA PROGRAMA**

**Članak 6.**

Ovim Programom obuhvaćena su sljedeća područja poticanja razvoja poduzetništva:

1. Jačanje konkurentnosti poduzetnika i poticanje cjelogodišnjeg poslovanja
2. Oblici poticanja obrazovanja i informiranja u poduzetništvu
3. Razvoj i poticanje očuvanja deficitarnih zanimanja

**Članak 7.**

**1. Jačanje konkurentnosti poduzetnika i poticanje cjelogodišnjeg poslovanja**

**1.1.**

|  |  |
| --- | --- |
| **Mjera** | **Sufinanciranje nabave i ugradnje strojeva i opreme i uređenja poslovnog prostora** |
| **Ciljevi** | Poticanje konkurentnosti proizvoda i usluga, digitalizacije poslovanja te unaprjeđenja tehnoloških postupaka u svrhu zaštite okoliša, proširenja ponude, poboljšanja kvalitete i uspješnosti, novog zapošljavanja i očuvanja radnih mjesta |
| **Nositelj** | Općina Jelenje, Jedinstveni upravni odjel |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem, odnosno prebivalištem na području općine Jelenje |
| **Provedba** | Nepovratne potpore dodjeljuju se za nabavu i ugradnju novih strojeva, alata i opreme za poslovanje pojedinačne vrijednosti (vrijednost bez PDV-a) veće od 300,00 eura s rokom upotrebe duljim od godine dana te radove na uređenju poslovnog prostora koji povećavaju kvalitetu i vrijednost (izgradnja i investicijsko održavanje) istog u visini od 25 % troškova, a najviše 1.000,00eura po zahtjevu.  Sufinanciranje se ne odobrava za nabavu rabljenih strojeva, alata i opreme, za nabavu namještaja, prijevoznih sredstava te ulaganja u opremanje i uređenje apartmanskog smještaja. |

**1.2.**

|  |  |
| --- | --- |
| **Mjera** | **Sufinanciranje inicijalnih troškova pokretanja gospodarske aktivnosti poduzetnika početnika** |
| **Ciljevi** | Poticaj povećanju broja gospodarskih subjekata i gospodarskih aktivnosti |
| **Nositelj** | Općina Jelenje, Jedinstveni upravni odjel |
| **Korisnici** | Subjekti malog gospodarstva koji su u cijelosti u privatnom vlasništvu sa sjedištem odnosno prebivalištem na području Općine Jelenje.  Poduzetnikom početnikom smatra se gospodarski subjekt koji je upisan u odgovarajući registar u razdoblju ne dužem od dvije godine do dana podnošenja prijave na Javni poziv, odnosno poduzetnik koji prvi put pokreće poduzetničku aktivnost. |
| **Provedba** | Nepovratne potpore dodjeljuju se poduzetnicima početnicima za troškove pri pokretanju gospodarske aktivnosti za nabavu opreme, alata, inventara i zaštitnih sredstava, uređenje poslovnog prostora (građevinski, instalacijski i radovi unutrašnjeg uređenja), izradu poslovnog plana/investicijskih programa, konzultantske i knjigovodstvene usluge, najam poslovnog prostora, potrebnu izobrazbu te izradu mrežne stranice i vizualnog identiteta tvrtke u visini od 50 % troškova, a najviše 1.000,00 eura po zahtjevu. |
| **Izuzeće** | Troškovi za kupnju vozila, nabava rabljene opreme, troškovi osnivanja, odnosno registracije i osnivački kapital za trgovačka društva neće se priznati. Ako poduzetnik početnik ostvari potporu u okviru ove mjere, neće moći koristiti potporu po drugim mjerama iz ovoga Programa |

**1.3.**

|  |  |
| --- | --- |
| **Mjera** | **Sufinanciranje digitalizacije poslovanja** |
| **Ciljevi** | Poticaj digitalizaciji poslovanja gospodarskih subjekata, poticaj poduzetnicima na uvođenje informacijskih sustava i aplikacija u procese odlučivanja, upravljanja i promocije te informatizaciju poslovnih procesa koji dovode do povećanja efikasnosti u poslovanju. |
| **Nositelj** | Općina Jelenje, Jedinstveni upravni odjel |
| **Korisnici** | Subjekti malog gospodarstva koji su u cijelosti u privatnom vlasništvu sa sjedištem odnosno prebivalištem na području Općine Jelenje. |
| **Provedba** | Nepovratne potpore dodjeljuju se za troškove uvođenja informacijskih sustava i aplikacija u procese odlučivanja, upravljanja i promocije te informatizaciju poslovnih procesa u visini od 40 % troškova, a najviše 1.000,00 eura po zahtjevu. U opravdane troškove ulaze troškovi nabave softvera za razvoj proizvoda i usluga, softvera za distribuciju ili prodaju proizvoda i usluga (uključujući financiranje nabave profesionalne softverske licence, ne uključujući licence za operativne sustave), softvera usluga i infrastrukture „računalnog oblaka“ i mobilne aplikacije. |
| **Izuzeće** | Troškovi nabavke elektroničke i informatičke opreme, hardverskih komponenti elektroničkih uređaja, održavanja i/ili hostinga te troškovi komunikacijske opreme (pametni telefoni, pametni satovi, smart home) i multimedije (TV uređaji, media playeri, prijenosna multimedija) te mobilnih aplikacija nisu prihvatljivi. |

**1.4.**

|  |  |
| --- | --- |
| **Mjera** | **Sufinanciranje za troškove ulaganja u standarde kvalitete** |
| **Ciljevi** | Poticaj implementaciji standarda kvalitete u poslovanje, usluge i proizvode |
| **Nositelj** | Općina Jelenje, Jedinstveni upravni odjel |
| **Korisnici** | Subjekti malog gospodarstva koji su u cijelosti u privatnom vlasništvu sa sjedištem odnosno prebivalištem na području Općine Jelenje |
| **Provedba** | Nepovratne potpore dodjeljuju se za:  - troškove uvođenja i implementacije sustava upravljanja kvalitetom i  okolišem,  - certificiranje sukladnosti vlastitih proizvoda prema hrvatskim i europskim normama i smjernicama,  - troškove stjecanja prava uporabe znaka „Hrvatska kvaliteta“, „Izvorno hrvatsko“ i drugih znakova kvalitete,  - kupnju osnovnih sredstava, informatičke opreme, poslovnog softvera te sitnog inventara neophodnog za razvoj i unaprjeđenje kvalitete u proizvodnom, odnosno poslovnom procesu.  Potpore se dodjeljuju jednokratno do 50% prihvatljivih troškova, a najviše do 1.000,00 eur po korisniku, do utroška raspoloživih sredstava.  Pojedinom korisniku može se dodijeliti samo jedna potpora po ovoj mjeri.  Potpore se ne odobravaju za produljenje certifikacije. |

**2. Oblici poticanja obrazovanja i informiranja u poduzetništvu**

**2.1.**

|  |  |
| --- | --- |
| **Mjera** | **Sufinanciranje troškova obrazovanja, stručnog osposobljavanja i usavršavanja zaposlenika i financiranje polaganja majstorskih ispita** |
| **Ciljevi** | Poticaj poduzetnicima za usavršavanje zaposlenika radi postizanja konkurentne prednosti i zadržavanja stručne osposobljenosti zaposlenika |
| **Nositelj** | Općina Jelenje, Jedinstveni upravni odjel |
| **Korisnici** | Subjekti malog gospodarstva koji su u cijelosti u privatnom vlasništvu sa sjedištem odnosno prebivalištem na području Općine Jelenje. |
| **Provedba** | Nepovratne potpore dodjeljuju se za troškove obrazovanja i usavršavanja zaposlenika subjekata malog gospodarstva kroz formalne i neformalne oblike obrazovanja (tečajevi, seminari, savjetovanja, radionice) te stručnog osposobljavanja za rad kojima se osigurava kontinuirano podizanje stručnih znanja zaposlenika od značaja za obavljanje poslova njihovog radnog mjesta u visini do 30 % troškova, a najviše 150,00 eura po zahtjevu i financiranje majstorskih ispita do ukupnog iznosa od 500,00 eura, odnosno do visine ukupno osiguranih sredstava u proračunu. |
| **Izuzeće** | Troškovi nastali u okviru formalnog obrazovanja (u nekoj obrazovnoj ustanovi prema definiranom nastavnom planu i programu) kojima se stječu srednjoškolska ili akademska znanja nisu prihvatljivi.  Neprihvatljivim troškovima smatraju se i troškovi sudjelovanja na skupovima i kongresima, troškovi putovanja te troškovi nabave stručne literature. |

**3. Razvoj i poticanje očuvanja deficitarnih zanimanja**

**3.1.**

|  |  |
| --- | --- |
| **Mjera** | **Potpore za očuvanje i razvoj tradicijskih i deficitarnih obrtničkih zanimanja** |
| **Ciljevi** | Očuvanje deficitarnih obrtničkih zanimanja i obrta (postolari, krojači, stolari, staklari, bravari, kamenoklesari, logopedi….) |
| **Nositelj** | Općina Jelenje, Jedinstveni upravni odjel |
| **Korisnici** | Subjekti malog gospodarstva koji su u cijelosti u privatnom vlasništvu sa sjedištem odnosno prebivalištem na području Općine Jelenje. |
| **Provedba** | Nepovratne potpore se dodjeljuju vlasnicima obrta (postolarima, krojačima, stolarima, staklarima, bravarima, kamenoklesarima, logopedima, urarima) za sufinanciranje troškova nabave strojeva, alata i opreme, uređenja i najma poslovnog prostora do 80 % vrijednosti, najviše 1.000,00 eura po zahtjevu. |

**V. POSTUPAK DODJELE POTPORA**

**Članak 8.**

Sredstva za provedbu mjera iz ovoga Programa osiguravaju se u proračunu Općine Jelenje.

Visinu sredstava koja su namijenjena za provedbu mjera iz ovoga Programa utvrđujenačelnik općine Jelenje (u daljnjem tekstu: načelnik).

**Članak 9.**

Sredstva koja po pojedinoj mjeri ostanu neutrošena nakon zaključenja Javnog poziva mogu se dodjeljivati prijavama koje udovoljavaju uvjetima Javnog poziva po redoslijedu zaprimanja do iskorištenja planiranih sredstava.

**Članak 10.**

Za provedbu mjera iz ovoga Programa, koje sukladno zakonu predstavljaju potporu male vrijednosti, načelnik raspisuje javni poziv.

Javni poziv se objavljuje na mrežnoj stranici općine Jelenje [www.jelenje.hr](http://www.jelenje.hr), a obavijest o objavljenom javnom pozivu objavljuje se i u dnevnom tisku.

Javni poziv iz stavka 2. ovoga članka otvoren je za podnošenje prijava do iskorištenja sredstava iz članka 8. ovoga Programa, odnosno najkasnije do datuma utvrđenog javnim pozivom.

Prijava na javni poziv podnosi se Općini Jelenje, Jedinstvenom upravnom odjelu, Odsjeku općih i pravnih poslova na propisanom obrascu prijave koji izrađuje Odsjek.

Uz prijavu podnositelj prijave prilaže odgovarajuću dokumentaciju određenu javnim pozivom.

Dopuštenost potpore male vrijednosti ocjenjuje Odsjek sukladno odredbama propisa o potporama male vrijednosti.

Sukladno članku 6. Uredbe o potporama male vrijednosti, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti za prethodne dvije godine i u tekućoj fiskalnoj godini na propisanom obrascu koji je sastavni dio javnog poziva.

Na temelju provedenog javnog poziva i ocjene dopuštenosti iz stavka 6. ovoga članka, načelnik, na prijedlog Povjerenstva za dodjelu potpora, dodjeljuje potporu male vrijednosti.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi o potporama male vrijednosti broj 1407/2013.

Korisnik potpore dužan je omogućiti davatelju potpore kontrolu namjenskog utroška dobivene potpore.

Ako je korisnik gradske potpore priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju, podnositelj zahtjeva dobivena sredstva za tu godinu mora vratiti u proračun općine Jelenje te će biti isključen iz svih općinskih subvencija u narednih pet godina.

Postupanje službenika općine Jelenje temelji se isključivo na važećim propisima Republike Hrvatske.

**VI. PRAVO NA PRISTUP INFORMACIJAMA I ZAŠTITA OSOBNIH PODATAKA**

**Članak 11.**

Sukladno Zakonu o pravu na pristup informacijama („Narodne novine“ broj, 25/13 i 85/15), općina Jelenje kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na mrežnim stranicama. Slijedom navedenog, poduzetnik podnošenjem Zahtjeva za potporu koja sadrži njegove osobne podatke daje privolu općini Jelenje da prikuplja, obrađuje, pohranjuje i prenosi njegove osobne podatke u svrhu:

- obrade zahtjeva za dodjelu potpora

- oglašavanja i objavljivanja na službenim mrežnim i ostalim stranicama i očevidnicima općine Jelenjete registrima nadležnih ministarstava

- sklapanja ugovora u vezi predmetnog zahtjeva,

sve uz primjenu obvezujućih odredbi Opće uredbe (EU) 2016/679 o zaštiti pojedinaca u vezi s obradom osobnih podataka i slobodnom kretanju takvih podataka (u nastavku teksta: Opća uredba), Zakona o provedbi Opće uredbe o zaštiti podataka (*Narodne novine* br. 42/18) te ostalih nacionalnih propisa kojima se regulira zaštita osobnih podataka.

**Članak 12.**

Ovaj Program stupa na snagu osmoga dana od dana objave u „Službenim novinama Općine Jelenje“.

KLASA:

URBROJ:

Jelenje,

PREDSJEDNICA OPĆINSKOG VIJEĆA

OPĆINE JELENJE

Izabela Nemaz

1. Uredba Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije u svezi *de minimis* potpore u sektoru poljoprivrede. [↑](#footnote-ref-1)